**Α' ΕΠΕΙΣΟΔΙΟ, 1η ΣΚΗΝΗ (στ. 437- 494)**

Το Α' επεισόδιο αποτελείται από **τρεις σκηνές**:

**1.** **Μονόλογος Μενελάου** (είσοδος από δεξιά πάροδο),

**2.** **Διάλογος Μενελάου με γερόντισσα**,

**3. Μονόλογος Μενελάου**.

**ΒΑΣΙΚΗ ΔΟΜΗ ΜΟΝΟΛΟΓΟΥ**

Δύο κύριες ενότητες: Παρελθόν – παρόν

**Ποιους προγόνους αναφέρει και ποια ευχή διατυπώνει;**

***Πέλοπας***: γιος του Ταντάλου, αφού νίκησε σε αρματοδρομία, παντρεύτηκε την Ιπποδάμεια, κόρη του Οινόμαου και απέκτησε έξι παιδιά, τον Ατρέα, τον Θυέστη και τον Πλεισθένη. Από τον Ατρέα και την Αερόπη γεννήθηκε ο Μενέλαος και ο Αγαμέμνων.

***Τότε που είχες καλέσει τους θεούς σε δείπνο***: ο **Τάνταλος**, για να δοκιμάσει τη νοημοσύνη των θεών, σκότωσε, κομμάτιασε, μαγείρεψε τον **Πέλοπα** και τον προσέφερε ως φαγητό στους θεούς. Όλοι το κατάλαβαν, εκτός από τη Δήμητρα, που έφαγε τον ώμο του. Οι θεοί αποκατέστησαν τη σωματική ακεραιότητα του Πέλοπα και τον επανέφεραν στη ζωή, ενώ τιμώρησαν τον Τάνταλο με αιώνιο μαρτύριο στον Άδη.

**Γιατί καυχιέται; Ποιες είναι οι περιπέτειές του;**

**Περιπλάνηση και περιπέτειες των Αχαιών στη θάλασσα μετά την άλωση της Τροίας**: λόγω ασέβειας στην Αθηνά (περιγράφεται από τον κήρυκα στον *Αγαμέμνονα* του Αισχύλου και από τον ίδιο το Μενέλαο στην *Οδύσσεια*.

**Πώς μαθαίνει ο θεατής ότι πρόκειται για το Μενέλαο; Δικαιολογείται η παρουσία του στη σκηνή;**

* Αυτοσύσταση , αφού δεν υπάρχει άλλο πρόσωπο στη σκηνή.
* Εμφανίζεται ως ρακένδυτος ναυαγός, τίποτα δε θυμίζει τον ομηρικό ήρωα
* επιθυμία για να βρει τα αναγκαία, τροφή, ρούχα γι’ αυτόν και τους συντρόφους του.

**Υποστηρίζεται ότι ο μονόλογος του Μενελάου μοιάζει με δεύτερο πρόλογο. Γιατί; Ποια η διαφορά με το μονόλογο της Ελένης;**

* Δραματική και σκηνοθετική ιδιομορφία
* μακρότατος μονόλογος αντίστοιχος προς αυτόν της Ελένης
* δίνει πληροφορίες για το παρελθόν, το παρόν
* η Ελένη απευθυνόταν στους θεατές ενώ αυτός παρουσιάζει τις αναγκαίες πληροφορίες με έναν **γνήσιο** μονόλογο.

**ΗΘΟΣ - ΣΥΝΑΙΣΘΗΜΑΤΑ**

Φανερή η αριστοκρατική καταγωγή του, αφού είναι βασιλιάς, επομένως διακρίνεται για το κύρος, δύναμη, κοινωνική καταξίωση.

**Στο παρελθόν**

Ένδοξος ήρωας, γενναίος πολεμιστής, δημοφιλής βασιλιάς.

**Στο παρόν**

Ρακένδυτος ναυαγός, ανάγκη επιβίωσης, αλαζονικός. Νιώθει αδικημένος, δυστυχής, στοργή για τους συντρόφους, ντροπή για την κατάντια του

**Σε τι συνίσταται η τραγικότητα του ήρωα;**

* ο άλλοτε λαμπρός βασιλιάς – ρακένδυτος, ναυαγός – **ομοιότητες με Οδυσσέα**: *δύσκολος νόστος, γλύτωσε πάνω στην καρίνα, φιλέταιρος* - αδύναμος , έρημος. Μετάπτωση από την ευτυχία στη δυστυχία **🡪** **περιπέτεια**
* η ψευδαίσθηση μέσα στην οποία ζει, οι περιπέτειές του, οι ταλαιπωρίες και η δυστυχία του κατευθύνονται από δυνάμεις υπέρτερες.

**Κοινά σημεία με τον Τεύκρο**

* η δυστυχία που τους προκάλεσε ο πόλεμος
* ιδιοποιούνται την αρχηγία του Τρωικού πολέμου, την άλωση της Τροίας **🡪** ιδιότυπη ειρωνεία (οι στρατηγικές τους ικανότητες, η δόξα καθιστούν πιο αισθητή την αλλαγή της κατάστασής τους.

**Ο ρόλος του Μενελάου στην *Ελένη***

το πρόσωπό του στην τραγωδία αποτελεί γρίφο, μερικοί θεώρησαν την *Ελένη* κωμωδία λόγω του τρόπου παρουσίασης του Μενελάου

**🡪** Ντυμένος με κουρέλια, ο άλλοτε λαμπρός βασιλιάς θρηνεί, οδύρεται, καυχιέται για τη γενιά του. Πάντως και στη μυθική παράδοση δεν ήταν κάτι εξαιρετικό (στην *Ιλιάδα*, παρουσιάζεται χωρίς ηγετικά προσόντα. Ο Ευριπίδης αντλεί στοιχεία από επική παράδοση αλλά τον παρουσιάζει **ως καθημερινό άνθρωπο**.

**Ρακοφορία**

* Χωρίς τα πολυτελή του ρούχα αντιμετωπίζει πρόβλημα ταυτότητας,
* δείχνει την τραγική κατάσταση ήρωα
* εξυπηρετεί, με αυτόν τον τρόπο την **θεατρική οικονομία**

**ΤΡΑΓΙΚΗ ΕΙΡΩΝΕΙΑ**

Όπου αναφέρεται η Ελένη, την οποία έφερε από την Τροία

**ΠΟΛΙΤΙΣΤΙΚΑ ΣΤΟΙΧΕΙΑ**

* δημοκρατικότητα Ελλήνων, σεβασμός στην ανθρώπινη αξιοπρέπεια «όχι με τη βία σαν τύραννος»,
* ντροπή να λησμονηθεί ο νεκρός,
* όσο περισσότερο ευτυχής είναι ο άνθρωπος, τόσο μικρότερες είναι οι αντοχές του στη δυστυχία,
* οι φτωχοί πιο ανθρώπινοι απέναντι στη δυστυχία, γιατί έχουν βιώσει τη στέρηση

**Στοιχεία σκηνοθεσίας – σκηνογραφίας**

* τα κουρέλια που φορά (ενδυμασία)
* οι θριγκοί, ο ωραίος πυλώνας του ανακτόρου
* κινήσεις Μενελάου π.χ. στο τέλος στέκεται μπροστά στο ανάκτορο και φωνάζει το θυρωρό
* η αλλαγή του ύφους του (παρελθόν – παρόν)

**ΠΡΟΟΙΚΟΝΟΜΙΑ**

Στο τέλος **🡪** προετοιμάζεται η είσοδος της γριάς

**ΕΚΦΡΑΣΤΙΚΑ ΜΕΣΑ**

* Ενδιαφέρον παρουσιάζει η αλλαγή του ύφους του Μενελάου 🡪 (αρχικά) σοβαρός, πομπώδης τόνος, καυχιέται για τα κατορθώματά του, (αργότερα) ανεπιτήδευτος και ανθρώπινος στις τωρινές του περιπέτειες, αποστροφή: *«Πέλοπα που αγωνίστηκες ...»*
* εικονοποιϊα, επίθετα, ερωτήσεις

**Συναισθήματα θεατών**

* έκπληξη για εμφάνιση Μενελάου και παρουσία Ελένης,
* συγκίνηση και συμπόνοια για τα πάθη του ήρωα – νωπή η σικελική καταστροφή
* αγωνία για την τύχη του.

**ΑΝΤΙΠΟΛΕΜΙΚΑ ΜΗΝΥΜΑΤΑ**

* τα ονόματα των σκοτωμένων που φέρνουν οι επιζήσαντες – *μεγάλη σημασία για* *τους Αθηναίους μετά τη σικελική καταστροφή*
* ανακαλώντας στην μνήμη ο ποιητής τους νεκρούς **καλλιεργεί τηναποστροφή για τον πόλεμο**
* η κατάσταση του Μενελάου μαρτυρά ότι ο πόλεμος δεν έπληξε μόνο τους αδύναμους, αλλά και τους ισχυρούς

**ΓΝΩΜΙΚΑ**

Ονόμασαν τον Ευριπίδη «**από σκηνής φιλόσοφο**», λόγω της χρήσης πολλών γνωμικών στο έργο του.

«*Ο ευτυχισμένος όταν κακοπάθει*...», «*από τους φτωχούς… βοήθεια*»